**Зборная Літвы па футболе** — нацыянальная футбольная каманда, якая прадстаўляе Літву на міжнароднай футбольнай арэне. Кіруючым органам зборнай выступае Літоўская футбольная федэрацыя. Каманда гуляла ў 1923—1940 гадах, у перыяд 1940—1990 была ў складзе зборнай СССР. Пасля 1990 года зноў гуляе самастойна.

Гісторыя
--------

### Першая рэспубліка (1923—1940)

Першы міжнародны матч зборная згуляла 24 чэрвеня 1923 ў Каўнасе са зборнай Эстоніі і прайграла ёй з лікам 0:5. Першы гол літоўцы забілі 16 жніўня 1924 года ў Каўнасе зборнай Латвіі, але прайгралі з лікам 2:4. З ёй жа ў Рызе літоўцы ўпершыню згулялі ўнічыю, 1 верасня 1928 года з тымі ж латышамі ў Каўнасе адстаялі хатнюю нічыю.

Першую перамогу літоўцы атрымалі ў Таліне 24 жніўня 1924 над зборнай Эстоніі з лікам 2:1, а 15 жніўня 1930 года з тым жа лікам абгулялі зноў эстонцаў у Каўнасе. Апошнюю гульню яны правялі ў Каўнасе супраць Латвіі 13 кастрычніка 1940 года і з цяжкасцю выйгралі з лікам 4:3.

Усяго было сыграна 3 адборачныя матчы на чэмпіянаты свету 1934 і 1938 гадоў, адзін матч алімпійскага турніру 1924 года, 21 матч Кубка Балтыкі і 44 таварыскія матчы. З 10 турніраў на Кубак Балтыкі зборная двойчы, у 1930 і 1935 гадах, выйгравала яго.

### Літоўская ССР (1941—1989)

Пасля таго, як Літва ўвайшла ў склад СССР, зборная была перафарміравана і стала зборнай Літоўскай ССР, якая мела ўнікальнае права выступаць асобнай камандай. Яна правяла ў савецкі час толькі дзве міжнародныя сустрэчы (абедзве ў Вільнюсе) супраць Кітая (23 ліпеня 1956 года, прайграла 0:1) і Лівіі (25 мая 1966, выйграла 6:0). Таксама ў 1948 і 1949 гадах выйграла Кубак Балтыкі, адыграла яшчэ 6 матчаў са зборнымі Латвійскай і Эстонскай ССР, а ў 1956 і 1979 гадах удзельнічала ў турнірах Спартакіяды народаў СССР.

### Пасля 1990

Пасля аднаўлення незалежнасці Літоўскай Рэспублікі ў 1990 годзе федэрацыя футбола краіны не была ўключана ў УЕФА і ФІФА. Свой першы таварыскі матч зборная згуляла 27 мая 1990 супраць таксама непрызнанай зборнай Грузіі. Матч адбыўся ў Тбілісі і скончыўся з лікам 2:2. Прызнаныя нацыянальныя федэрацыі не вырашаліся на матчы са зборнай Літвы, таму першы афіцыйны матч удалося правесці толькі 15 лістапада 1991 года. У Клайпедзе зборная гуляла ў таварыскім матчы супраць зборнай Эстоніі і адразу ж дамаглася поспеху з лікам 4:1.

Лепшыя вынікі ў адборачных турнірах чэмпіянатаў свету і Еўропы — 3 месца ў адборы на Еўра-1996 і чэмпіянат свету 1998.

Статыстыка выступаў у афіцыйных турнірах
----------------------------------------

### Чэмпіянаты свету (адборачныя турніры)

| Год | Адборачная група | Месца | Матчы | Перамогі | Нічыі | Паражэнні | Мячы | Ачкі |
| --- | --- | --- | --- | --- | --- | --- | --- | --- |
|
|
| Сцяг Каралеўства Італія 1934 | Група 1 | 2 | 1 | 0 | 0 | 1 | 0—2 | 0 |
| Сцяг Францыі 1938 | Група 8 | 2 | 2 | 0 | 0 | 2 | 3—9 | 0 |
| Сцяг ЗША  1994 | Група 3 | 5 | 12 | 2 | 3 | 7 | 8—21 | 7 |
| Сцяг Францыі 1998 | Група 8 | 3 | 10 | 5 | 2 | 3 | 11—8 | 17 |
| Сцяг Паўднёвай Карэі Сцяг Японіі 2002 | Група 8 | 5 | 8 | 0 | 2 | 6 | 3—20 | 2 |
| Сцяг Германіі 2006 | Група 7 | 5 | 10 | 2 | 4 | 4 | 8—9 | 10 |
| Сцяг ПАР 2010 | Група 7 | 4 | 10 | 4 | 0 | 6 | 10—11 | 12 |
| Сцяг Бразіліі 2014 | Група G | 4 | 10 | 3 | 2 | 5 | 9—11 | 11 |
| Сцяг Расіі 2018 | Група F | 5 | 10 | 1 | 3 | 6 | 7—20 | 6 |

### Чэмпіянаты Еўропы (адборачныя турніры)

| Год | Адборачная група | Месца | Матчы | Перамогі | Нічыі | Паражэнні | Мячы | Ачкі |
| --- | --- | --- | --- | --- | --- | --- | --- | --- |
|
|
| Сцяг Англіі 1996 | Група 4 | 3 | 10 | 5 | 1 | 4 | 13—12 | 16 |
| Сцяг Бельгіі Сцяг Нідэрландаў 2000 | Група 9 | 5 | 10 | 3 | 2 | 5 | 8—16 | 11 |
| Сцяг Партугаліі 2004 | Група 5 | 4 | 8 | 3 | 1 | 4 | 7—11 | 10 |
| Сцяг Аўстрыі Сцяг Швейцарыі 2008 | Група В | 5 | 12 | 5 | 1 | 6 | 11—13 | 16 |
| Сцяг Польшчы Сцяг Украіны 2012 | Група I | 4 | 8 | 1 | 2 | 5 | 4—13 | 5 |
| Сцяг Францыі 2016 | Група E | 5 | 10 | 3 | 1 | 6 | 7—18 | 10 |

Зноскі
------

1. ↑  Men's Ranking — FIFA, 2017. Праверана 25 лістапада 2017.<a href='https://wikidata.org/wiki/Track:Q253414'></a>

Спасылкі
--------

* Зборная Літвы на сайце ФІФА Архівавана 15 ліпеня 2013.  (англ.)

| ⛭Нацыянальныя футбольныя зборныя Еўропы (УЕФА) |
| --- |
| Дзейныя | Азербайджан ·  Албанія ·  Англія ·  Андора ·  Арменія ·  Аўстрыя ·  Балгарыя ·  Беларусь ·  Бельгія ·  Боснія і Герцагавіна ·  Венгрыя ·  Германія ·  Гібралтар ·  Грузія ·  Грэцыя ·  Данія ·  Ізраіль ·  Ірландыя ·  Ісландыя ·  Іспанія ·  Італія ·  Казахстан ·  Кіпр ·  Косава ·  Латвія ·  Літва ·  Ліхтэнштэйн ·  Люксембург ·  Малдова ·  Мальта ·  Нарвегія ·  Нідэрланды ·  Партугалія ·  Паўночная Ірландыя ·  Паўночная Македонія ·  Польшча ·  Расія ·  Румынія ·  Сан-Марына ·  Сербія ·  Славакія ·  Славенія ·  Турцыя ·  Украіна ·  Уэльс ·  Фарэрскія астравы ·  Фінляндыя ·  Францыя ·  Харватыя ·  Чарнагорыя ·  Чэхія ·  Шатландыя ·  Швейцарыя ·  Швецыя ·  Эстонія |
| Былыя | Вялікабрытанія ·  ГДР ·  Ірландыя (1882—1950) ·  Расійская імперыя ·  Саар ·  Сербія і Чарнагорыя ·  СНД ·  СССР ·  Чэхаславакія ·  Югаславія |